-----------------------------------------------------------------------
  6. โครงการในอนาคต

  -----------------------------------------------------------------------

  ------------------- ---------------------------------------------------
  ชื่อโครงการ           โครงการสร้างโรงงานผลิตเซลล์แสงอาทิตย์ชนิดผลึกซิลิคอน

  ผลิตภัณฑ์ที่จะผลิต        แผ่นเซลล์แสงอาทิตย์ชนิดผลึกซิลิคอน (Cells) ปริมาณ 30
                      เมกะวัตต์ต่อปี หรือคิดเทียบเท่าจำนวนเซลล์ 8 ล้านแผ่นต่อปี

  เงินลงทุน             1,100 ล้านบาท

  ที่ตั้งโรงงาน           กม. 7 ถนนธนะรัชต์ อำเภอปากช่อง จังหวัดนครราชสีมา

  จำนวนพนักงาน         โรงงานผลิตแผ่นเซลล์แสงอาทิตย์ 140 คน

  วัตถุดิบที่ใช้            แผ่นผลึกมัลติคริสตัลไลน์ซิลิคอน จำนวน 8 ล้านแผ่นต่อปี
                      แป้งเปียกเงินและแป้งเปียกอะลูมิเนียม กรดและด่างชนิดต่างๆ
                      สารเคมี POCl3 ก๊าซไม่อันตราย และก๊าซพิเศษชนิดต่างๆ

  เทคโนโลยี            เป็นเทคโนโลยีผลิตสารกึ่งตัวนำในระดับต้นน้ำ
                      คือมีการเจือสารแผ่นซิลิคอนเวเฟอร์ ด้วยขั้นตอนประมาณ 20 ขั้นตอน
                      เป็นต้น
  ------------------- ---------------------------------------------------

6.1 ภาพรวมของอุตสาหกรรม

  ความเชื่อมโยงของแผ่นเซลล์แสงอาทิตย์กับอุตสาหกรรมอื่นที่ต่อเนื่อง

-   โรงงานผลิตแผ่นเซลล์แสงอาทิตย์ (Cells) เป็นโรงงานระดับต้นน้ำ
    จัดเป็นอุตสาหกรรมไฮเทคของประเทศ
    เพราะมีกระบวนผลิตเช่นการเจือสารแผ่นซิลิคอนซึ่งเป็นฐานรากของอุตสาหกรรมไมโครอิเล็กทรอนิกส์

-   เซลล์แสงอาทิตย์เป็นอุปกรณ์ผลิตพลังงานไฟฟ้าด้วยพลังงานทดแทน (แสงอาทิตย์)
    มีตลาดความต้องการทั่วประเทศ ทั้งในชนบท ในเมือง สถานที่ราชการ โรงงาน
    และมีตลาดขนาดใหญ่ในต่างประเทศ
    ค่าไฟฟ้าจากการผลิตไฟฟ้าด้วยเซลล์แสงอาทิตย์มีแนวโน้มลดลงเรื่อยๆ จาก 9
    บาทต่อหน่วยในปี 2003 เป็น 6 บาทต่อหน่วยในปี 2004 และจะลดลงไปเหลือครึ่งหนึ่งในปี
    2010

-   ในต่างประเทศตลาดเซลล์แสงอาทิตย์มีการขยายตัวอย่างขนานใหญ่ตั้งแต่ปี 1999
    ด้วยอัตราการเติบโต 30-40% ต่อปี ณ ปี 2005 ตลาดมีมูลค่าถึง 363,400
    ล้านบาทหรือคิดเป็นปริมาณการผลิตเซลล์แสงอาทิตย์ 1,817 MW ต่อปี (ที่มา :
    โครงการวิจัยและพัฒนาเชิงนโยบายเพื่อการผลิตเชิงอุตสาหกรรมของเซลล์แสงอาทิตย์
    โดยกรมโรงงานอุตสาหกรรม ร่วมกับคณะวิศวกรรมศาสตร์ จุฬาลงกรณ์มหาวิทยาลัย, 28
    มีนาคม 2550)

-   สภาพตลาดในประเทศ ตั้งแต่ปี 2547 เป็นต้นมา
    มีการขยายตัวของตลาดเซลล์แสงอาทิตย์อย่างมาก เนื่องจากโครงการโซลาร์โฮมระยะที่ 1
    และ 2 ของรัฐบาล ทำให้มีขนาดตลาด 18 เมกะวัตต์ต่อปีหรือ 3,600 ล้านบาท
    และหลังจากนั้นจะมีโครงการ โซลาร์โฮมระยะที่ 3 และ RPS (Renewable Portfolio
    Standard) ที่จะทำให้ตลาดเซลล์แสงอาทิตย์ขยายตัวขึ้นในอัตรา 10-20% ต่อปี
    ตามความต้องการไฟฟ้าของประเทศ

  ตัวอย่างประเภทของบริษัทด้านวิศวกรรมที่คาดว่าจะได้รับประโยชน์จากอุตสาหกรรมการผลิตแผ่นเซลล์แสงอาทิตย์

บริษัทก่อสร้าง อาคารห้องสะอาด

บริษัทติดตั้งระบบท่อน้ำและก๊าซคุณภาพสูงสำหรับงานสารกึ่งตัวนำ

บริษัทติดตั้งระบบห้องสะอาด OA, AHU, HEPA Filter, ผนัง

บริษัทติดตั้งระบบน้ำบริสุทธิ์ DI และระบบบำบัดน้ำเสีย

บริษัทติดตั้งระบบท่อระบายและบำบัดก๊าซ

บริษัทติดตั้งระบบ Mechanical เช่น น้ำหล่อเย็น อากาศอัด สูญญากาศ

บริษัทระบบดับเพลิง และอุปกรณ์ความปลอดภัย

บริษัทบริษัทรับกำจัดและแปรรูปของเสียประเภทกรดด่าง เกลือ สารละลายอินทรีย์

บริษัทรับทำความสะอาดห้องสะอาดและวัสดุ

6.2 ความต้องการแผ่นเซลล์แสงอาทิตย์

6.2.1 ความต้องการในประเทศ

  ------------------------ -------------------------------------------------------------------
  สถิติการนำเข้าระยะ 5        สภาพตลาดในประเทศตั้งแต่ปี 2542-2546 มีการติดตั้งเซลล์แสงอาทิตย์ทั้งหมดในประเทศ 6
  ปีที่ผ่านมา                  เมกะวัตต์ หรือคิดเป็นปริมาณการนำเข้าแผ่นเซลล์(Cells) และแผงเซลล์ (Modules)
                           0.3-0.6 เมกะวัตต์ต่อปี แต่ตั้งแต่ปี 2547 เป็นต้นมา
                           มีการขยายตัวของตลาดเซลล์แสงอาทิตย์อย่างมาก
                           เนื่องจากมีโครงการขนาดใหญ่ของรัฐบาลเกิดขึ้นหลายโครงการ
                           มีการติดตั้งเพิ่มขึ้นอย่างก้าวกระโดดถึง 18 เมกะวัตต์ภายในปีเดียว
                           และแนวโน้มการขยายตัวยังคงมีต่อเนื่องจนถึงปี 2554
                           คาดว่าจะมีการติดตั้งเซลล์แสงอาทิตย์รวมทั้งสิ้น 293 เมกะวัตต์
                           (โครงการศึกษาแนวทางการลงทุนจัดตั้งอุตสาหกรรมผลิตเซลล์แสงอาทิตย์ในประเทศไทย,
                           ศูนย์เชี่ยวชาญพิเศษ จุฬาลงกรณ์มหาวิทยาลัย, มี.ค. 2548)

  ------------------------ -------------------------------------------------------------------

6.2.2 ตลาดส่งออกที่สำคัญและแนวโน้มการขยายตัวของตลาดในอนาคต

-   แผ่นเซลล์ที่ผลิตได้จะสามารถส่งออกต่างประเทศได้ โดยตลาดที่สำคัญของโลกคือ ญี่ปุ่น
    เยอรมนี และสหรัฐอเมริกา ในปี 2005 มีความต้องการเซลล์แสงอาทิตย์รวมกันทั้งสิ้น 1,817
    เมกะวัตต์ (ที่มา :
    โครงการวิจัยและพัฒนาเชิงนโยบายเพื่อการผลิตเชิงอุตสาหกรรมของเซลล์แสงอาทิตย์
    โดยกรมโรงงานอุตสาหกรรม ร่วมกับคณะวิศวกรรมศาสตร์ จุฬาลงกรณ์มหาวิทยาลัย, 28
    มีนาคม 2550)

-   แนวโน้มการขยายตัวของตลาดโลกมีค่าสูง โดยรวมทั่วโลกจาก 1,817 เมกะวัตต์ ในปี 2005
    เป็น 10,000 เมกะวัตต์ในปี 2010 (ที่มา : PV Status Report 2006, European
    Commission)

6.3 ความเหมาะสมของโครงการ

6.3.1 ผู้ลงทุน

-   ผู้ลงทุนในโครงการ คือ บริษัท โซลาร์ตรอน จำกัด (มหาชน)

-   เป็นบริษัทที่มีความเชี่ยวชาญทางด้านการประกอบแผงเซลล์แสงอาทิตย์
    จำหน่ายแผงเซลล์แสงอาทิตย์และอุปกรณ์ประกอบ ติดตั้งระบบ มาเป็นเวลากว่า 20 ปี

-   มีกำลังการประกอบแผงเซลล์แสงอาทิตย์สูงที่สุดในประเทศไทย 30 เมกะวัตต์ต่อปี

-   มีผลงานการติดตั้งระบบเซลล์แสงอาทิตย์ร้อยละ 80 ของโครงการของหน่วยราชการทั้งหมด

-   มีความพร้อมของบุคลากรในการผลิต ออกแบบระบบ ติดตั้ง และบริการหลังการขาย

-   มีคณะอนุกรรมการบริหารโครงการลงทุนผลิตเซลล์แสงอาทิตย์
    ประกอบด้วยผู้เชี่ยวชาญด้านการก่อตั้งโรงงานผลิตเซลล์แสงอาทิตย์จากจุฬาลงกรณ์มหาวิทยาลัยและสวทช.
    และผู้เชี่ยวชาญด้านอื่นๆ

-   บริษัท โซลาร์ตรอน จำกัด (มหาชน)
    ได้รับความไว้วางใจจากคณะกรรมการส่งเสริมการลงทุน (BOI)
    โดยเป็นกิจการที่มีความสำคัญและเป็นประโยชน์ต่อประเทศเป็นพิเศษ
    ได้รับการยกเว้นภาษีเงินได้นิติบุคคลเป็นระยะเวลา 8 ปี
    ได้รับยกเว้นอากรขาเข้าสำหรับเครื่องจักร และได้รับยกเว้นอากรขาเข้าสำหรับวัตถุดิบ

6.3.2 ด้านการเงิน

+-------------------------+--------------------------------------------+
| แหล่งที่มาของเงินทุน         | 1. การระดมทุนครั้งแรกเมื่อเข้าตลาดหลักทรัพย์ (IPO)  |
|                         |                                            |
|                         | 2. จากผลการดำเนินการของบริษัทเอง              |
|                         |                                            |
|                         | 3. จากเงินกู้ (Debt) ภายในประเทศ              |
|                         |                                            |
|                         | 4. สินเชื่อจากผู้จำหน่ายสินค้าในประเทศ             |
|                         |                                            |
|                         | 5. สินเชื่อจากผู้จำหน่ายสินค้าต่างประเทศ            |
+-------------------------+--------------------------------------------+
| เงินลงทุน                 | 1. ค่าอาคาร 53.2 ล้านบาท                     |
|                         |                                            |
|                         | 2. ค่าระบบสาธารณูปโภค 184.5 ล้านบาท           |
|                         |                                            |
|                         | 3. ค่าเครื่องจักรและอุปกรณ์การผลิต 769.4 ล้านบาท   |
|                         |                                            |
|                         | 4. เงินทุนหมุนเวียน 93.0 ล้านบาท                |
+-------------------------+--------------------------------------------+

6.3.3 ความสามารถในการแข่งขันของ บมจ.โซลาร์ตรอน

(1) ด้านการบริหาร

-   รัฐบาลให้ความสำคัญต่ออุตสาหกรรมนี้เป็นพิเศษ
    ดังนั้นผู้ที่จะมาลงทุนต้องลงทุนตั้งแต่ต้นน้ำจึงจะได้รับการยกเว้นภาษีเงินได้นิติบุคคล

-   แรงงานระดับฝีมือ เช่น วิศวกร ช่างเทคนิคของไทยมีค่าจ้างต่ำกว่าประเทศในภูมิภาค

-   บริษัทมีการเตรียมความพร้อมในการจัดหาวัตถุดิบหลัก (เวเฟอร์) ถึง 10 ปีในราคาขายส่ง

(2) ด้านเทคนิค

-   เทคโนโลยีการผลิตเซลล์แสงอาทิตย์สามารถแบ่งได้เป็น 2 ประเภทใหญ่ๆ คือ
    การผลิตเซลล์แสงอาทิตย์คริสตัลไลน์ซิลิคอน และการผลิตเซลล์ชนิดฟิล์มบางอะมอร์ฟัสซิลิคอน
    โรงงานส่วนใหญ่ในโลกกว่าร้อยละ 95 ผลิตเซลล์แสงอาทิตย์ชนิดคริสตัลไลน์ซิลิคอน อีกร้อยละ
    5 ผลิตชนิดอะมอร์ฟัสซิลิคอน
    ดังนั้นบริษัทได้เลือกเทคโนโลยีการผลิตเซลล์แบบคริสตัลไลน์ซิลิคอน
    เพราะมีราคาต้นทุนของเซลล์ในหน่วยบาทต่อวัตต์ที่แข่งขันได้
    ได้ผลิตภัณฑ์คือเซลล์ที่มีประสิทธิภาพสูง มีเทคโนโลยีการผลิตเชิงปริมาณ
    (ในระดับหลายสิบถึงหลายร้อยเมกะวัตต์ต่อปี) ที่มีคุณภาพและมีความแน่นอนเชื่อถือได้
    ส่วนการผลิตเซลล์ชนิดฟิล์มบางอะมอร์ฟัสซิลิคอนนั้น
    ถึงแม้จะมีต้นทุนการผลิตเป็นบาทต่อวัตต์ที่ต่ำที่สุด แต่เนื่องจากเป็นเทคโนโลยีที่ใหม่
    ทำให้การผลิตเชิงปริมาณยังไม่สามารถทำได้ดีนัก

-   เทคโนโลยีพื้นฐานของการผลิตจะมาจากผู้ขายเครื่องจักร
    เพราะเป็นการจ้างติดตั้งสายการผลิต มีการฝึกอบรมวิศวกรและช่างเทคนิคชาวไทย
    และมีการรับประกันคุณภาพของผลผลิต บริษัทจึงเลือกบริษัท Centrotherm
    ซึ่งเป็นบริษัทชั้นนำในการผลิตเครื่องจักรการผลิต
    และเครื่องจักรการผลิตที่บริษัทเลือกสามารถรองรับเวเฟอร์ที่มีความหนาหลากหลายตั้งแต่
    250-150 ไมครอน

(3) ด้านต้นทุนการผลิต

-   ต้นทุนการผลิตที่สำคัญของเซลล์แสงอาทิตย์คือ แผ่นซิลิคอนเวเฟอร์ ซึ่งบริษัทได้ทำสัญญาล่วงหน้า
    10 ปีเต็มในราคาขายส่งเพื่อประกันการขาดแคลนแผ่นซิลิคอนเวเฟอร์
    เพื่อบริษัทแน่ใจได้ว่าสามารถจัดหาแผ่นซิลิคอนเวเฟอร์ได้และเพียงพอต่อการผลิตในช่วงเวลาที่ขาดแคลนแผ่นซิลิคอนเวเฟอร์ในตลาดโลก

-   วัตถุดิบอื่นๆ เช่น สารเคมี ส่วนใหญ่สามารถหาได้ภายในประเทศ เพื่อประหยัดต้นทุนการขนส่ง
    ส่วนโลหะเงินและอลูมิเนียมนั้นต้องนำเข้า
    แต่ไม่มีปัญหาเรื่องการจัดหาเนื่องจากมีปริมาณการใช้งานที่ไม่มากนัก

6.4 ขั้นตอนผลิตหลักของแผ่นเซลล์แสงอาทิตย์ชนิดผลึกมัลติคริสตัลไลน์ซิลิคอน มีดังนี้

1.  ตรวจสอบคุณภาพของแผ่นซิลิคอนเวเฟอร์ตั้งต้น ขนาด 150 x150 ตร.มม.
    สภาพต้านทานประมาณ 0.8ถึง 2 โอห์ม-เซนติเมตร

2.  ทำ Saw Damage Etch ในเครื่อง Wet Bench ด้วยน้ำยาเคมี KOH 35%

3.  กรณีเป็นแผ่นเวเฟอร์ชนิดผลึกเดี่ยวซิลิคอน ทำ Texturization Etch ในเครื่อง Wet
    Bench ด้วยน้ำยาเคมี KOH 2%

4.  เจือสาร Phosphorous ในเตา Diffusion ด้วยอุณหภูมิมากกว่า 900^(o)C ในเครื่อง
    Furnace ชนิดแนวนอน

5.  กัดผิวซิลิคอนบริเวณขอบเซลล์ด้วยเครื่อง Plasma Etcher หรือเครื่อง Laser Edge
    Isolation

6.  ทำ Phosphorous Glass Etch ในเครื่อง Wet Bench ด้วยน้ำยาเคมี HF 49%

7.  เคลือบฟิล์มซิลิคอนไนไตรด์ (SiN) ซึ่งทำหน้าที่เป็นชั้นป้องกันการสะท้อนแสง ในเครื่อง
    PECVD Furnace โดยใช้ก๊าซไซเลน (SiH4) และแอมโมเนีย (NH3)

8.  ทำ Metallization ซึ่งประกอบด้วย

-   พิมพ์แป้งเปียกขั้วไฟฟ้าของโลหะผสมของเงินและอะลูมิเนียม เป็นขั้วโลหะด้านหลัง แล้วส่งเข้า
    Dry Furnace

-   พิมพ์แป้งเปียกขั้วไฟฟ้าของโลหะอะลูมิเนียมเป็น Back Surface Field แล้วส่งเข้า Dry
    Furnace

-   พิมพ์แป้งเปียกขั้วไฟฟ้าของโลหะเงินเป็นขั้วโลหะด้านหน้า แล้วส่งเข้า Dry Furnace

-   Co-firing ที่อุณหภูมิ 780 ^(o)C ใน Conveyor Furnace

9.  ทำการทดสอบแผ่นเซลล์และแยกประเภท วัดประสิทธิภาพ (Efficiency)
    ด้วยเครื่องแสงอาทิตย์เทียม (Solar Simulator)

6.5 ระยะเวลาในการดำเนินโครงการ

  ----------------------------------- -----------------------------------
  กิจกรรม                              ระยะเวลาโดยประมาณ

  เริ่มก่อสร้าง                           กุมภาพันธ์ 2550

  ก่อสร้างอาคารแล้วเสร็จ                  สิงหาคม 2550

  ติดตั้งระบบสนับสนุนการผลิตแล้วเสร็จ         ตุลาคม 2550

  นำเครื่องจักรการผลิตเข้าโรงงาน           พฤศจิกายน 2550

  ติดตั้งเครื่องจักรการผลิตแล้วเสร็จ           ธันวาคม 2550
  ----------------------------------- -----------------------------------

6.6 การปรับเปลี่ยนโครงการเพื่อความเหมาะสมกับสถานการณ์พลังงานทดแทนโลก

  --------------- ----------------------------------------------------------------------
  มีนาคม 2548      ลงนามในสัญญาว่าจ้าง M+W Zander (Thai) Ltd. เป็นผู้รับเหมาในการออกแบบ ก่อสร้าง
                  ติดตั้ง และควบคุมงาน

  พฤษภาคม 2548    จัดทำ Concept Design โดยออกแบบโรงงานให้มีสายการผลิต 1 สาย ขนาด 20 MW
                  ขนาดเงินลงทุน 910 ล้านบาท

  กรกฎาคม 2548    แก้ไข Concept Design เป็น 2 สายการผลิต
                  โดยปรับปรุงโครงสร้างอาคารและระบบสาธารณูปโภคพื้นฐานรองรับ 2 สายการผลิต หรือ 40
                  MW

  ธันวาคม 2548     บริษัทได้รับอนุมัติโครงการส่งเสริมการลงทุนจาก BOI โดยได้รับสิทธิประโดยชน์
                  ยกเว้นภาษีเงินได้นิติบุคคล 8 ปี ยกเว้นภาษีนำเข้าเครื่องจักร และยกเว้นภาษีนำเข้าวัตถุดิบ

  กุมภาพันธ์ 2549    บริษัทแบ่งแยกสัญญาเดิมเป็น สัญญาก่อสร้างอาคาร และสัญญาซื้อเครื่องจักร
                  ทั้งนี้เพื่อประโยชน์ทางภาษีในการนำเข้าเครื่องจักรในนามของบริษัทเอง
                  แทนที่จะนำเข้าเครื่องจักรในนามของบริษัทที่ปรึกษา M+W Zander (Thai)
                  ทำให้บริษัทประหยัดภาษีนำเข้าและภาษีมูลค่าเพิ่มเป็นจำนวนกว่าร้อยล้านบาท

  สิงหาคม 2549     บริษัทเข้าทำสัญญาซื้อเวเฟอร์ระยะยาว 10 ปี กับบริษัทผู้ผลิตเวเฟอร์รายใหญ่ของโลก
                  เพื่อให้บริษัทมั่นใจว่าโรงงานจะมีวัตถุดิบในการผลิตแผ่นเซลล์แสงอาทิตย์อย่างพอเพียง

  ตุลาคม 2549      บริษัท Centrotherm
                  ผู้ผลิตเครื่องจักรได้พัฒนาสายการผลิตเครื่องจักรให้มีกำลังการผลิตจากสายการผลิตละ 20 MW
                  เป็น 30 MW ทำให้โรงงานมกำลังการผลิตรวมเป็น 60 MW โดยเพิ่มเพียงอุปกรณ์ในสายการผลิต
                  แต่ประสิทธิภาพเพิ่มขึ้น 50% ส่งผลให้เงินลงทุนต่อ MW ต่ำลง
                  (รายละเอียดปรากฎตามตารางแนบ) พร้อมกันนี้ บริษัท Centrotherm
                  ได้เตรียมตัวเข้าจดทะเบียนในตลาดหลักทรัพย์ยุโรป
                  และได้ขยายการให้บริการในการติดตั้งระบบสนับสนุนการผลิต
                  ซึ่งจะทำให้การเดินเครื่องจักรเป็นไปอย่างถูกต้องได้ผลผลิตตามแผนงาน
                  อีกทั้งบริษัทผู้ผลิตเครื่องจักรเป็นผู้รับประกันผลผลิตโดยตรงไม่ต้องผ่านบริษัทที่ปรึกษาอีกทอดหนึ่ง

  กุมภาพันธ์ 2550    บริษัทยกเลิกสัญญากับ M+W Zander (Thai) และเข้าทำสัญญาใหม่กับกิจการค้าร่วม บริษัท
                  เอ็น.เอส.แอล.คอนสตรัคชั่น จำกัด และบริษัท แม็คคาตริค จำกัด
                  และเพิ่มเติมขอบเขตงานการสั่งซื้อและติดตั้งระบบสนับสนุนการผลิตกับบริษัท Centrotherm
                  ซึ่งมีผลทำให้บริษัทประหยัดค่าใช้จ่ายในการลงทุนของโครงการ ดังนี้
  --------------- ----------------------------------------------------------------------

สัญญาเดิมกับ M+W Zander (Thai)

1. สัญญาจ้างเหมากับ M+W (A+B+C) 312,946,900.00 บาท

2. สัญญาเครื่องจักร 20 MW กับ Centrotherm (D) 696,606,750.00 บาท

ดังนั้นเงินลงทุน 20 MW 1,009,553,650.00 บาท

คิดเป็นเงินลงทุนต่อ MW 50,477,682.50 บาท

สัญญาใหม่กับกิจการค้าร่วม บริษัท เอ็น.เอส.แอล.คอนสตรัคชั่น จำกัด และบริษัท แม็คคาตริค
จำกัด

และ Centrotherm

1. สัญญาจ้างก่อสร้างอาคารและระบบสาธารณูปโภคพื้นฐานกับกิจการค้าร่วม (A+B)
144,340,000.00 บาท

2. สัญญาซื้อเครื่องจักร 30 MW (D) + ระบบสนับสนุนการผลิต (C) กับ Centrotherm
874,000,000.00 บาท

ดังนั้นเงินลงทุน 30 MW 1,018,340,000.00 บาท

คิดเป็นเงินลงทุนต่อ MW 33,944,666.67 บาท

สัญญาใหม่จะประหยัดมูลค่าการลงทุนต่อ MW = 16,533,015.83 บาท